Приложение № 5 към чл. 4, ал. 1 от Наредбата за условията и реда за извършване на оценка на въздействието върху околната среда

**ДО**

**ДИРЕКТОРА НА**

**РИОСВ – СОФИЯ**

**БУЛ. „ЦАР БОРИС III“ №136, ЕТ.10**

**ГР. СОФИЯ**

УВЕДОМЛЕНИЕ

за инвестиционно предложение

от Петър Георгиев Паунов – кмет на Община Кюстендил

гр. Кюстендил, пл. „Велбъжд“ №1

Пълен пощенски адрес: гр. Кюстендил, пл. „Велбъжд“ №1

Телефон, факс и ел. поща (е-mail): тел. 078 /55 11 66;

факс 078/55 10 04

е-mail: [obshtina@kustendil.bg](mailto:obshtina@kustendil.bg)

Управител или изпълнителен директор на фирмата възложител:

Петър Паунов – кмет на Община Кюстендил

Лице за контакти: инж. Милена Христова – ст. експ. „ЕЕ“

тел: 0882 885 129

**УВАЖАЕМИ Г-Н/Г-ЖO ДИРЕКТОР,**

Уведомяваме Ви, че Община Кюстендил има следното инвестиционно предложение*:*

***Реконструкция на водопроводна мрежа по път III-637 (от о.т. 225 до о.т.126), по път III-637 (от о.т 122 до о.т.8), по ул. "„Драговищенско шосе“ (о.т. 8 до о.т 47), село Драговищица, общ. Кюстендил***

1. Характеристика на инвестиционното предложение:

В проучвания район най-голямо площно разпространение са кватернерните наслаги. Те са представени от алувиални и делувиални образувания – глини, чакъли, чакъли с песъчлив запълнител, валуни. Под тях залягат скалите на Осоговската свита (оsPε). Същата е изградена от амфиболитова задруга – амфиболити и амфиболови гнайси и шисти. Върху нея заляга задруга с гнайсово-амфиболитов състав, която представлява алтернация от абфиболити и биотитови гнайси. Третата задруга (наречена горна) има гнайсов състав, като основният компонент са двуслюдени и биотитови гнайси, сред които се срещат прослойки от амфиболити, мусковит-гранат-амфиболови гнайси, двуслюдени гнайсошисти. В преобладаващата си част бъдещите изкопи ще бъдат изпълнени в кватернерните материали. Ъгълът на естествения откос на материалите е 63°. Предвид дълбочината на изкопите, същите е необходимо да бъдат укрепвани. В района на бъдещите съоръжения няма изразени негативни физико-геоложки явления и процеси.Проучваният район е със сеизмичен интензитет – VIII степен по MSK.

Подземните води, имащи значение за бъдещото строителство, са акумулирани в кватернерните отложения. Водите са от поров тип, ненапорни и се подхранват основно от инфилтрация на валежи и снеготопене и високи води от реките. Същите се дренират от сухи дерета и реките. Котата на подземните води варира в зависимост от сезона и е обвързана с котата на водното ниво в реките. По литературни данни водите не са агресивни към бетон и стомана. В резултат на инженерно-геоложката картировка в проучвания район, по трасетата на бъдещата канализация не са забелязани негативни физико-геоложки явления и процеси от типа на заблатявания, свлачища, срутища и карст.

## СЪЩЕСТВУВАЩО ПОЛОЖЕНИЕ

Голяма част от мрежата е изградена от азбестоциментови тръби. Тези тръби дават много аварии главно от гумените уплътнители на Симплекс връзките. Експлоатационният срок на етернитовите тръби е 30 - 35 години, от което следва, че тези от които е изградена мрежата на града са с отдавна изтекъл срок на годност. Има изградени участъци и от стоманени тръби, които са компрометирани и дават чести аварии.

Населеното място се захранва от съществуващ резервоар с обем 180m3. Тръбната мрежа и спирателната арматира в сухата камера и водната камера са амортизирани. Наложаща е помяната им.

Предвижда се рекострукция на следните участъци от водопроводната мрежа:

* по път III-637 (от о.т. 225 до о.т.126);
* по път III-637 (от о.т 122 до о.т.8);
* по ул. "„Драговищенско шосе“ (о.т. 8 до о.т 47).

Предвиждат се и дейности по полагане на мазана хидроизолация на циментова основа за спиране на течовете от покрива на сухата камера, репариране на пукнатини и възстановяване на бетоново покритие

В населеното място няма фунциониращи промишлени предприятия, ползващи вода от водопроводната мрежа на населеното място.

(посочва се характерът на инвестиционното предложение, в т.ч. дали е за ново инвестиционно предложение и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

1. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.), предвидени изкопни работи, предполагаема дълбочина на изкопите, ползване на взрив:

Хидравличното оразмеряване на водопроводната мрежа е извършено в режим на максимално часово потребление и пожар, при загуби Qзаг.=20%Qср.ден, m3/24h. Предвидените за реконтрукция участъци са главни клонове и второстепенни клонове. Разглежданите участъци разпределят водното количество за населено място.

За целите на оразмеряването е прието, че разглежданите водопроводни участъци са в състояние да провеждат общото оразмерително количество за цялото населено място, както и необходимото водно количество по време на пожар ( 5 l/s за главни и 2.5 l/s за второспенни клонове).

Предвижда се трасето на новоизграждащия се водопровод да съвпада с трасето на същетвуващия. В проекта е предвидено разрушаването на съществуващия водопровод и сградните отклонения към него и изграждането на нови. Това налага съществуващите водопроводи да се изведат от експлоатация и да се предвидят временни водопроводи от тръби PEф63.

Изграждането на водопроводните участъци ще се извършва при спазване на следната технология:

- установяване местоположението на съществуващите подземни проводи и съоръжения;

- изкопаване и едновременно укрепване на изкопа;

- полагане на временен водопровод;

- направа на подложка от пясък;

- полагане на тръбите;

- изграждане на новите сградни отклонения;

- дезинфекция и изпитване;

- обратно засипване и уплътняване.

Строителството на водопровода ще се извърши на етапи, на участъци от 100м. Предвижда се монтажа на временни водопроводи от тръби PЕф63. Обикновено временните водопроводи се монтират на терена, от страната на изграждащия се водопровод. При необходимост се монтират временни водопроводи и от двете страни на уличното плътно.

Преди започване на изкопните работи се предвижда спиране на водоснабдяването на клона, към който ще се извършват строително монтажните работи. Извършват се изкопни работи в двата края на водопроводния участък предвиден за реконструкция. Монтират се временни спирателни кранове и временния водопровод. На всеки 36 метра от него е монтирана водовземна скоба и спирателен кран с холендър за временно превързване на сградно водопроводно отклонение, посредством гъвкава тръба. Към сградните водопроводни отклонения след тротоарния спирателен кран се монтират троиници за привързване на гъвкавата временна връзка. След монтажа на временните водопроводи се възстановява захранването с вода на клона, отваря се и временния спирателния кран монтиран в началото на предвидения за реконструкция участък, към който е осъществена и връзката с временния водопровод. Крана в срещуположния край на ремонтирания участък е в затворено положение. Връзките на отделните сегменти от временния водопровод и необходимите фасонни парчета се осъществява посредством фланци и демонтажни връзки. Следва извършване на изкопните работи и укрепването за целия участък и монтажа на новия водопровод с всички съпътстващи го дейности.

Сградните водопроводни отклонения се изграждат до имотна граница. При имотната граница е небходимо сградното водопроводно отклонение да се свърже със съществуващото отклонение в имота. В рамките на пътя водопроводното отклонение се полага безизкопно. Предвижда се подмяната на всички отклонения от водопровода, пред Необходимо е изкопните и монтажните работи да се изпълняват много внимателно с цел да не се предизвикат аварии на другите подземни комуникации (ако има такива).

В местата на пресичанията е задължително изкопите да се изпълняват ръчно. Към проекта са приложени чертежи за укрепване на различни видове подземни комуникации - електрокабели, съобщителни кабели.

Преди започване на изкопните работи и строителството на отделните участъци на водопровода се извършва подготовка на трасето, която включва:

* Разваляне на уличната настилка (за водопроводните отклонения – разваляне на тротоарната настилка); Извършва се по дължина на участъка и то само върху мястото‚ където ще се прави изкопа. Ширината на ивицата развалена настилка трябва да бъде с 30 – 40 cm по–голяма от широчината на предвидената траншея;
* Отделяне на хумуса и складирането му на депо (само‚ където се минава през зелени площи);
* Подготовка на площадки за складиране на тръби‚ материали и др.;
* След приключване на подготовката се извършват изкопните работи по участъка на водопроводната мрежа – прокопаване на траншеята‚ в която ще се полагат тръбите‚ както на уличните водопроводи‚ така и водопроводните отклонения към имотите;
* Изкопаната земна маса да се извозва на подходящо депо.
* Строителните отпадъци ще се третират съобразно изискванията на нормативната база.

Изкопни работи:

* + Изкопните работи, полагането и засипването да се изпълнява на къси участъци, като изкопите се предпазват от допълнително вливане на атмосферни води;
  + Строителството на водопровода е предвидено да се изпълни с укрепен изкоп. Укрепването следва да се изпълни в зависимост от техническите възможности на конкретния изпълнител, геоложките характеристики на почвата, при спазване на нормативните изисквания, ПБЗ, ППБ и други. Към настоящата разработка са приложени предлагани от нас укрепвания, които са примерни; Ще се обърне особено внимание при полагане на тръбите, направа на подложката, уплътняването на засипката през 20 см, връзката в шахтите по отношение осигуряване на водоплътност. Задължително да се извърши изпитване на водоплътност;
  + При машинния изкоп да не се допуска прекопаване под проектната кота. При евентуално прекопаване под проектната кота и нарушаване целостта на земната основа, изкопът да се запълни до проектното ниво с пясъчна подложка. Оформянето и подравняването на траншеите да се извърши ръчно след укрепване на изкопа.
* При завършване на изкопите да се състави протокол за установяване котите на котлованите преди полагането на пясъчната подложка под тръбите.
* При изкопите има вероятност от появата на подпочвените води. При поява на високи подпочвени води или от друг източник е необходимо незабавно да се извърши заустване в строителния дренаж или се извърши директно водочерпене и осушаване на изкопа. Ако притока на вода се дължи на скъсване на съществуващ водопровод е необходимо незабавно спиране и изолиране на водопровода и отстраняване на аварията. Директно водочерпене да се прилага само в случай на воден приток с малка скорост, при който не се причинява разрушаване структурата на земната основа и извличане на фините почвени частици. При евентуално наличие на воден приток от подпочвени води със скорости , причиняващи разрушаване на почвата е необходимо незабавно уведомяване на проектанта. Предпазването на траншейните изкопи от попадане на повърхностни дъждовни води ще се извършва гравитачно, чрез система от предпазни отводнителни канавки, изпълнени като временно строителство.

1. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон, орган по одобряване/разрешаване на инвестиционното предложение по реда на специален закон:

Инвестиционното намерение е в съответствие с Общия устройствен план на Община Кюстендил.

4. Местоположение:

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

с. Драговищица, община Кюстендил.

* по път III-637 (от о.т. 225 до о.т.126);
* по път III-637 (от о.т 122 до о.т.8);
* по ул. "„Драговищенско шосе“ (о.т. 8 до о.т 47).

5. Природни ресурси, предвидени за използване по време на строителството и експлоатацията:

(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)

Не се предвижда водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови.

6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:

Не се очаква.

7. Очаквани общи емисии на вредни вещества във въздуха по замърсители:

Не се очаква емисии на вредни вещества във въздуха. Възможно е моментно запрашаване на въздуха по време на изкопните работи. При необходимост работните участъци ще се омокрят предварително.

8. Отпадъци, които се очаква да се генерират, и предвиждания за тяхното третиране:

Ще се генерират основно битови отпадъци от работещите на обекта и строителни отпадъци.

Битовите отпадъци ще се събират в контейнер и ще се третират заедно с останалите битови отпадъци, генерирани на територията на общината.

Строителните отпадъци ще бъдат третирани в съответствие с изискванията на Наредбата за управление на строителните отпадъци и за влагане на рециклирани строителни материали.

9. Отпадъчни води:

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

Не се очакват.

10. Опасни химични вещества, които се очаква да бъдат налични на площадката на предприятието/съоръжението:

(в случаите по чл. 99б от ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

Не се очакват.

Информация за инвестиционното намерение е поставена на официалната страница на Община Кюстендил и на специално определеното за целта табло в сградата на общината **на 14.08.2023 г.**

І. Моля да ни информирате за необходимите действия, които трябва да предприемем, по реда на глава шеста от ЗООС.

Моля на основание чл. 93, ал. 9, т. 1 от ЗООС да се проведе задължителна ОВОС, без да се извършва преценка.

Моля, на основание чл. 94, ал. 1, т. 9 от ЗООС да се проведе процедура по ОВОС и/или процедурата по чл. 109, ал. 1 или 2 или по чл. 117, ал. 1 или 2 от ЗООС.

ІІ. Друга информация (не е задължително за попълване)

Моля да бъде допуснато извършването само на ОВОС (в случаите по чл. 91, ал. 2 от ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС) поради следните основания (мотиви):

Прилагам:

**1**. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

**3.2**. картен материал, схема, снимков материал в подходящ мащаб.

**4**. Електронен носител - 1 бр.

5.  Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

**6.**  Желая да получавам електронна кореспонденция във връзка с предоставяната услуга на посочения от мен адрес на електронна поща.

**7**.  Желая писмото за определяне на необходимите действия да бъде получено чрез лицензиран пощенски оператор.

**ПЕТЪР ПАУНОВ**

*Кмет на Община Кюстендил*

Дата: